

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**КРАГУЈЕВАЦ**

**Др Зорана Ђинђића бр.22/2**

**Телефон: 034/209-242**

**Пословни број. ИИв-333/2023**

**Дана 21.08.2025. године**

Јавни извршитељ Александар Тодоровић из Крагујевца у извршном поступку извршног повериоца 3 BANKA AKCIONARSKO DRUŠTVO NOVI SAD, 21000 Нови Сад, ул. Булевар ослобођења бр. 2а, МБ 08761132, ПИБ 101643574, против извршног дужника Горан Милановић, 34210 Вишевац, ул. Вожда Карађорђа бр. 208, по службеној дужности, дана 21.08.2025. године, донео јe:

# З А К Љ У Ч А К

**I ОТКАЗУЈЕ СЕ** друга јавна продаја непокретности извршног дужника у овој правној ствари, путем електронског јавног надметања заказана за **дан 22.08.2025. године**, у периоду од 9,00 до 13,00 часова.

**II** По оспособљавању портала Е-аукција, јавни извршитељ ће посебним закључком заказати поновну другу јавну продају непокретности.

# О б р а з л о ж е њ е

Закључком овог јавног извршитеља ИИв-333/2023 од 25.07.2025. године одређена је друга јавна продаја непокретности у власништву извршног дужника, те заказана за 22.08.2025. године, а све по решењу о извршењу Основног суда у Аранђеловцу-Судске јединице у Тополи И Ив-398/2023 од 06.09.2023. године.

Имајући у виду да нису испуњени технички услови за одржавање електроснког јавног надметања будући да портал Е-аукција није у функцији, јавни извршитељ је, сходно чл. 23. Закона о извршењу и обезбеђењу („Сл.гласник РС“, бр.106/2015,106/2016 - аутентично тумачење, 113/2017 - аутентично тумачење и 54/2019, 9/2020 - аутентично тумачење и 10/2023 - др. закон), одлучио као у изреци закључка.

**ПОУКА О ПРАВНОМ ЛЕКУ:**

Против овог закључка није дозвољен приговор.

|  |  |  |
| --- | --- | --- |
|  |  | **ЈАВНИ ИЗВРШИТЕЉ**  \_\_\_\_\_\_\_\_\_\_\_  Александар Тодоровић |

Дн-а

1. извршном повериоцу

2. извршном дужнику

3. Комори јавних извршитеља за огласну таблу

4. Основном суду у Аранђеловцу - судској јединици у Тополи за огласну таблу и интернет страницу (информатичару)